Vlad Paștiu, elev în clasa a VIII-a C, la Școala Gimnazială "Avram Iancu" Alba Iulia, a participat recent la etapa județeană a Olimpiadei de istorie, unde a obținut locul al II-lea.
De asemenea a reușit să se califice la faza națională.
Această performanță extraordinară se datorează, în primul rând, pasiunii pentru istorie și pentru documentare, precum și profesorului Ioan Roman-Negoi, care l-a îndrumat pe tot parcursul pregătirii sale, au transmis reprezentanții școlii.
Vlad este un elev eminent, deoarece se pregătește serios și intens, atât pentru examenul de Evaluare Națională, cât și pentru a obține o performanță notabilă la etapa națională a Olimpiadei de istorie. "Consider pasiunea mea pentru istorie un hobby pe care îl practic în timpul liber.
Această pasiune a fost inițiată încă de la primele lecții de istorie din gimnaziu datorită îndrumării și inspirației primite de la profesorul meu de istorie, Roman-Negoi Ioan.
Vizionarea documentarelor si lecturarea cărților despre evoluția istorică a omenirii au reprezentat dintotdeauna o pasiune profundă pentru mine.
Astfel, pregătirea pentru olimpiada de istorie a devenit o veritabilă plăcere pe care o practicam în timpul liber, chiar dacă acesta era aproape inexistent.
Acum sunt mândru că dedicarea și efortul pe care le-am depus în pregătirea pentru această olimpiadă, care a implicat numeroase nopți de studiu până târziu, au fost cu adevărat însemnate.
Sunt sigur că, indiferent de cariera pe care o voi alege în viață, voi avea întotdeauna aceeași pasiune pentru istorie", a spus Vlad, citat de reprezentații școlii.
Urmăriți Alba24.ro și pe Google News
Dacă ți-a plăcut articolul: